text: Siim-Sander Vene arvates olnuks sellest võidust magusam vaid Leedu alistamine, kuid ta liigitas laupäevase võidu ikkagi senise karjääri tähtsaimate kordaminekute hulka. «Ma ei oska öelda, kas see oli meie maksimaalne sooritus, kuid õnnetult mängides pole võimalik Serbiast jagu saada,» leidis ta. «Tegutsesime terve kohtumise hästi ja lõpus saime oma visked sisse ning ei lubanud neil lauas domineerida. Nägime, et ka serblased olid ebakindlad ja rabistasid.»